
MADONAS NOVADA PAŠVALDĪBAS DOMES
LĒMUMS
Madonā

2026. gada 29. septembrī			      	     		                             Nr.570
								               (protokols Nr. 13, 55. p.)

Par atbrīvošanu no telpu īres maksas Madonas novada kultūras centrā

Madonas novada pašvaldībā saņemts “Spieta” vadītājas Anitas Kļaviņas iesniegums, reģ. Nr. 2.1.3.1/36/3512, ar lūgumu atbalstīt pasākuma “Mēs tavi, Madona – “Spietam” – 36” norisi, atbrīvojot no telpu nomas maksas par Madonas novada kultūras centra telpu izmantošanu. 
[bookmark: _Hlk198032470]Pasākuma organizēšana Madonas novada Kultūras centra telpās nodrošina atbilstošus apstākļus tā kvalitatīvai sagatavošanai un norisei. Atbalsts telpu nomas maksas segšanai pilnā apmērā samazina pasākuma organizēšanas izmaksas, tādējādi ļaujot pieejamos finanšu resursus novirzīt pasākuma satura un norises nodrošināšanai, kā arī sekmē pasākuma īstenošanu un pieejamību tā mērķauditorijai.
Ņemot vērā pasākuma ilggadējo tradīciju, sabiedrisko nozīmi un ieguldījumu Madonas novada kultūras dzīves daudzveidības un kultūras līdzdalības veicināšanā, konkrētā pasākuma atbalstīšana pēc būtības vērtējama kā pašvaldības atbalsts sabiedrībai nozīmīgas kultūras norises nodrošināšanai.
Telpu izmantošana paredzēta pasākuma “Mēs tavi, Madona – “Spietam”- 36” sagatavošanai un norisei 2026. gada 7. novembrī no plkst. 12.00 līdz plkst. 20.00 Saskaņā ar Madonas novada pašvaldības domes 2025. gada 27. novembra lēmuma Nr. 430 pielikumu Nr. 19 “Madonas novadā sniegtie maksas pakalpojumi un to cenrādis” telpu nomas maksa par 8 (astoņām) stundām ir aprēķināta EUR 416,00 (četri simti sešpadsmit euro un 00 centi) apmērā, tai skaitā PVN 21 % apmērā.
	Noklausījusies sniegto informāciju, ņemot vērā 17.09.2026. Kultūras un sporta jautājumu komitejas atzinumu, ņemot vērā 22.09.2026. Finanšu komitejas sēdes atzinumu, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

Atbalstīt pasākuma “Mēs tavi, Madona – “Spietam” – 36” norisi 2026. gada 7. novembrī Madonas novada Kultūras centra telpās, atbrīvojot pasākuma organizatoru no telpu nomas maksas 100 % apmērā jeb EUR 416,00 (četri simti sešpadsmit euro, 00 centi), tai skaitā PVN 21 % apmērā.

Domes priekšsēdētājs							A. Lungevičs
Vogina 20204906
DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

